கேள்வி: பத்மா சச்தேவ் - தனிப்பட்ட வாழ்க்கை மற்றும் இறப்பு பற்றி தகவல் சொல்.
பதில்: பத்மா சச்தேவ், 1940 ஏப்ரல் 17 அன்று சம்மு (நகர்) உள்ள புர்மந்தலில் உள்ள பாரு பிராமண குடும்பத்தில் பிறந்தார். 1947 இல் இந்தியப் பிரிப்பு போது கொல்லப்பட்ட சமசுகிருத அறிஞரான பேராசிரியர் ஜெய் தேவ் படுவின் மூன்று குழந்தைகளில் இவர் மூத்தவர். இவர் முதலில் வேட்பால் தீப் என்பவரை மணந்தார். பின்னர் 1966 இல் இசை இரட்டையர்களான " சிங் பந்து " பாடகர் சுரிந்தர் சிங்கை மணந்தார். இவர்கள் இருவரும் முதலில் புது தில்லி வசித்து வந்தனர். ஆனால் பின்னர் மும்பைக்கு மாறினார்கள்.
கேள்வி: பத்மா சச்தேவ் - தொழில் குறித்து விரிவாக சொல்லுங்கள்.
பதில்: பத்மா சச்தேவ் சம்மு (நகர்) உள்ள அனைத்திந்திய வானொலியில் 1961 முதல் அறிவிப்பாளராகப் பணியாற்றினார். அங்கே இவர் சிங் பந்து இசை இரட்டையர்களின் இந்துஸ்தானி பாடகர் சுரிந்தர் சிங்கை சந்தித்தார். அவர் அந்த நேரத்தில் வானொலியில் ஒரு அதிகாரியாக இருந்தார். அடுத்த ஆண்டுகளில், இவர் மும்பை அனைத்திந்திய வானொலியில் பணியாற்றினார். பத்மா சச்தேவ், 1969 ஆம் ஆண்டு ''மேரி கவிதா மேரே கீத்'' (என் கவிதை என் பாடல்) என்ற கவிதைத் தொகுப்பிற்காக சாகித்திய அகாதமி விருது பெற்றார். படைப்பின் முன்னுரையில், இந்தி கவிஞர் ராம்தாரி சிங் திங்கர் "பத்மாவின் கவிதைகளைப் படித்த பிறகு, நான் என் பேனாவை தூக்கி எறிய வேண்டும் என்று உணர்ந்தேன் – பத்மா எழுதுவது உண்மையான கவிதை" எனக் குறிப்பிட்டார். ''பூண்ட் பவாடி'' என்ற பெயரில் தனது சுயசரிதையை எழுதினார். இவரது புத்தகம் ''இன் பின்'' ( அவர்கள் இல்லாமல் ) இந்தியக் குடும்பங்களில் வீட்டு உதவியாளர்களின் பங்கை பாராட்டும்விதமாக எடுத்துரைத்தார்.
கேள்வி: பத்மா சச்தேவ் - திரையுலகம் குறித்து விரிவாக சொல்லுங்கள்.
பதில்: ஜெய்தேவ் இசையமைத்து வேத் ராகியின் இயக்கத்தில் 1973 ஆம் ஆண்டு வெளியான " பிரேம் பர்பத் " என்ற பாலிவுட் திரைப்படத்தின் 'மேரா சோட்டா சா கர் பார்' என்ற பாடலின் வரிகளை இவர் எழுதினார். அதன்பிறகு, 1978 ஆம் ஆண்டு வெளியான இந்தித் திரைப்படமான "ஆன்கின் தேக்கி"யின் முகமது ரபி மற்றும் சுலக்சனா பண்டிட் ஆகிய இருவரும் பாடிய பிரபலமான "சோனா ரே, துஜே கைசே மிலூ" உட்பட இரண்டு பாடல்களின் வரிகளையும் இவர் எழுதினார். இதற்கு ஜேபி கௌஷிக் இசையமைத்திருந்தார். அமீன் சங்கீத் இசையமைத்த 1979 ஆம் ஆண்டு இந்தித் திரைப்படமான "சாஹாஸ்" படத்திற்காக யோகேஷ் உடன் இணைந்து பாடல் வரிகளை எழுதினார்.
கேள்வி: பத்மா சச்தேவ் - இறப்பு பற்றி தகவல் சொல்.
பதில்: இவர் 4 ஆகஸ்ட் 2021 அன்று மும்பையில் தனது 81 வயதில் இறந்தார்.
கேள்வி: பத்மா சச்தேவ் - மேலும் படிக்க என்பது என்ன?
பதில்: * * *